Narodna skupština
20131104

Ja sam vama ovde u istoj ovoj sali nekoliko puta rekao da ćete ukinuti sud u Kosovskoj Mitrovici. Vi ste tada rekli da to nije tačno. Ja ne znam kako se zove onda ovo rešenje koje vi nama donosite. Da će se regulisati posebnim zakonom. Zašto ne kažete lepo srpski na šta mislite? Ako nije tačno, gde će biti taj sud, kako će funkcionisati i čije zakone će primenjivati? Ko će birati sudije? Pod čijim grbom će sedeti u sudnici, ministre Selakoviću? To su legitimna pitanja koja nama ne smetaju, ali tražimo da kažete istinu, a ne da se krijete iza forme, iza norme i tumačenja koje je vaše, koje je proizvoljno i koje je apsolutno deo naprednjačke pravosudne bajke. Hvala.